
Avaliku ürituse „Euroopa Koostöö Päeva tähistamine Narvas” loa taotluse rahuldamine

1. Asjaolud ja menetluse käik

04.09.2012.a. esitas Narva Linnavalitsuse Linna Arenduse ja Ökonoomika Amet Narva Linnavalitsuse Linnakantseleile avaliku ürituse loa taotluse.

Narva Linnavalitsuse Linna Arenduse ja Ökonoomika Amet kavandab läbi viia 21.09.2012.a kella 11.00-13.00. avalik üritus „Euroopa Koostöö Päeva tähistamine Narvas ”. Üritus suunatud avalikkusele. Ürituse raames toimub  paberlaevukeste Narva jõele veeskamine ja seebimullide ning õhupallide laskmine.
Sihtgrupiks on linnaelanikud ja külalised.  Eeldatav osavõtjate arv on 100 inimest. Sissepääs on kõikidele  külastajatele tasuta. Alkohoolsete jookide müük ei toimu ning kõrgendatud turvariski ei kaasne. 
Ürituse läbiviimine on kooskõlastatud Politsei- ja Piirivalve Ameti Korrakaitsebürooga ja  Politsei- ja Piirivalve Ameti Piirivalvebürooga ning Päästeametiga.

Avaliku ürituse loa taotluse menetleja kontrollis avaliku ürituse loa taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.

 

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. määruse nr 18 „Narva linna avaliku korra eeskiri” § 11 lõikele 1 avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus

3.1. Rahuldada Narva Linnavalitsuse Linna Arenduse ja Ökonoomika Ameti taotlus avaliku ürituse „Euroopa Koostöö Päeva tähistamine Narvas ” läbiviimiseks. 

3.2. Avaliku ürituse korraldajaks on Narva Linnavalitsuse Linna Arenduse ja Ökonoomika Amet,  Peetri plats 3, Narva.
3.3. Ürituse läbiviimise kohaks on Narva jõe kaldapealne ala Joaoru juures. 
3.4. Avalik üritus toimub 21.09.2012.a kell 11.00-13.00.
3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnakantseleil teha korraldus taotlejale teatavaks.
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

